স্টাফ রিপোর্টার ॥ হবিগঞ্জ শহরের কোর্ট স্টেশন এলাকা থেকে মাদক মামলার সাজাপ্রাপ্ত আসামী সাবেক সেনা সদস্য জাহাঙ্গীর (৩০) কে আটক করেছে পুলিশ। সোমবার দুপুরে সদর থানার এসআই সুমন চন্দ্র হাজরা ও সানাউল্লার নেতৃত্বে একদল পুলিশ ওই এলাকায় অভিযান চালিয়ে তাকে আটক করে। সে শহরতলীর বহুলা গ্রামের মস্তুফা মিয়ার পুত্র। পুলিশ জানায়, ২০১২ সালে ১ কেজি গাঁজাসহ জাহাঙ্গীর পুলিশের হাতে আটক হয়। এ ব্যাপারে তার বিরুদ্ধে জিআর ২১০/১২ মামলায় ৬ মাসের সাজা হয়। এতদিন সে আত্মগোপন করে।